ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣዶልፍ ሂትለር፡ ፖሊስ ጀርመን ናይ ሕሶት ዝበሎም ቅብእታት ገፊፉ 25 ጥሪ 2019 ምንጪ ስእሊ, Reuters መግለጺ ስእሊ, ሓደ ካብቶም ናይ ሂትለር ስእልታት እዮም ዝተብሃሉ ስእሊ (ቅብኣ)፡ ንመራሒ ናዚ ኣዶልፍ ሂትለር ነፍሱ እያ ነይራ። ዘይምዕዳል ኮይኑ ግና ከምቲ ዝፈትዋ ኣይትፈትዎን ነይራ። ሂትለር ሓደ ግዘ ጥራሕ ኣይኮነን ብተደጋጋሚ'ዩ ናብ ቤት-ትምህርቲ ስነጥበብ ቬና ኣመልኪቱ 'ኣይትምጥንን' ተባሂሉ ተባሪሩ። እዚ ድማ ኩሉ ግዘ እዩ ዘሕርቖ ነይሩ። ናብ ፖለቲካ ዓለም ቅድሚ ምፅንባሩ ኣብ ኦስትርያ ቬና ናይ ጉልበት ስራሕ (ሚንዋለ) እናሰርሐ ዘዳለዎም ፖስትካርዳትን ዝሰኣሎም ቅብእታትን እናዘረ ይሸይጥ ነይሩ። ንስእሊ ዝነበሮ ፍቕሪ ኣፍልጦ ስለዝሰኣነ፡ ጨካን ክኾን ከምዝተገደደ ሓደሓደ ፀሓፍቲ ታሪኽ ይገልፁ። ኣብዚ ሰሙን ድማ ሂትለር ዝሰኣሎም ቅብእታት ከምዝኾኑ ዝንገረሎም ማይማዮ ሕብሪ ዘለዎም ሰለስተ ቅብእታት ናብ ጨረታ ምቕራቦም መራኸብቲ ሓፋሽ ዓለም ክፅብፅብኦ ቀንየን። ፖሊስ ጀርመን ግና፡ እዞም ማይማዮ ሕብሪ ዘለዎም ናይ መራሒ ናዚ ዝኾነ ኣዶልፍ ሂትለር ስራሕቲ መሲሎም ንመሸጣ ዝቐረቡ ሰለስተ ቅብእታት ኣሕዲጉ። ኣብ ርእሰ ከተማ ጀርመን፡ በርሊን 'ክሎስ' ኣብ ዝተብሃለ ኣዳራሽ ንመሸጣ ዝወጹ ቅብእታት፡ ፖሊስ ጥርጣረ ስለዝፈጠረሉ ኣሕዲጉ፡ ምርመራ ክግበረሎም ኣብ ቀይዲ ኣውዒሉ። እዞም ስራሕቲ ቅብእታት፡ ጎቦታት፣ ሩባ ከምኡውን ኣብ ፅላል ኦም ኮይንካ ካብ ርሑቕ ዝርአ ከባብታት ዘመላኽቱ እዮም። ኣብ መባእታ 20 ክፍለ ዘመን ሂትለር ኣብ ዓለም እቲ ኣስካሕኻሒ ዝበሃል ገበን ምስ ፈጸመ፡ ሙኒኽ ኣብ ዝተብሃለት ከተማ ጀርመን ኮይኑ ካብ መንጎ ዝሰርሖም ስእልታት ቅብኢ ከምዝኾኑ እዩ ዝዝረብ። ፖሊስ በርሊን እቲ ሓበሬታ (ጥቆማ) ምስ በጽሖ፡ ብቐጥታ እዩ ናይ ግፋ ስጉምቲ ወሲዱ ተባሂሉ። ምንጪ ስእሊ, Reuters መግለጺ ስእሊ, ኣጫረትቲ እዞም ስራሕቲ ሂትለር ተባሂሎም ንዕዳጋ ዝቐረቡ ቅብእታት ዝተፈለየ ጥበብ ከምዘይብሎም ተዛሪቦም ፖሊስ ጀርመን እቶም ቅብእታት ብዝምልከት ኣብ ትዊትር ገጹ ከምዘስፈሮ፡ ናይ ምጭብርባር ስራሕቲን ናይ ሕሶት ሰነዳትን ከምዝተሰርሑ ጠርጢሩ ምርመራ የካይድ ኣሎ። ኤ.ኤፍ.
